George W. Bush

George Walker Bush (genys 6 mis Gortheren, 1946) yw politeger ha negysydh, neb a sodhas avel 43a Lewydh an Statys Unys a 2001 bys yn 2009. Mab an 41a Lywydh, George H. W. Bush yw. Kyns bos Lewydh, y sodhas ev avel Governyer Teksas a 1995 bys yn 2000. 

Y teu ha bos lewydh wosa fetha ombrofyer Parti an Dhemokratyon, Al Gore. Mar ogas o an sewyans bys mayth o res bos dasnivera sewyans nebes kontethow yn Florida, dell via y sewyans a ervirsa an etholans dien. Nyns o sewyans an etholans ervirys bys yn 12 mis Kevardhu, mayth erghis Breuslys Ughella Florida dasniverans may teklaryas bos Bush sewen. Termyn nessa a waynyas yn etholans lewydhek 2004.

 Lewydh 
Wosa eth mis bos lewydh, omsettyans an 11ves a vis Gwynngala a hwarva. Yn sewyans Bush a lonchyas Bresel orth Browagh. An kaskergh keswlasek a dhallathas gans goryskynnans Afghanistan a godhas governans an Taliban, ha bresel yn Irak a dhomhwelis Saddam Hussein.

Ynwedh, ev a avonyas policiow erbyseth, yeghes, reyth 'Flogh Vyth Gesys Dhelergh' (), reyth PATRIOT. Amendyans Gwithans Demedhyans a avonsya, mes nyns o sewen.

Klass:Chevalri
Klass:Lewydhyon a'n Statys Unys
Klass:Lymnoryon
Klass:Parti Repoblikanek
Klass:Pennweythresogyon stat an Statys Unys
Klass:Skriforyon amerikanek